钦定古今图书集成/明伦汇编/宫闱典/第075卷 > 《东宫寿诗二首》范成大
## 钦定古今图书集成/明伦汇编/宫闱典/第075卷 > 《东宫寿诗二首》范成大

再造灾图抚太宁，龙楼毓德会千龄。三宫叠矩深邦
本，两曜重光炳帝廷。自古东明陪出日，祗今南极是
前星。钧天岁岁家人礼，长对尧阶第四蓂。

并世勋华照古今，朱明彩服侍尊临。邦家大庆重亲
养，社稷元良万国心。菊露壶觞秋色正，桂风殿阁月
香深。欲知天序无疆处，铜律声中治世音。